У складу са Чланом 63. , став 2. Закона о јавним набавкама, на адресу Фонда за пружање помоћи избеглим, прогнаним и расељеним лицима (у даљем тексту:Наручилац) заинтересовано лице поставило је електронским путем, а у вези са јавном набавком механизације и опреме ЈН ОП 03/18, питање следеће садржине:

„Молим од наручиоца писано образложење за следеће: У каквој логичкој вези је захтевање од понуђача да докаже да има имплементиран стандард: 1. Систем менаџмента безбедношћу информација према стандарду ISO 27001:2013.

На страни 10 конкурсне документације под захтеваним пословним капацитетом тражи се и доказ о поседовању стандарда 27001:2013. Ради се о набавци пчеларске опреме и мотокултиватора. Уколико је грешка молим исправку документације, а уколико није, молим писано образложење.“

„Veltool profi alati“ д.о.о.

Милана Јешића Ибре 3

Нови Сад

Одговор:

Поштовани,

Захтев за поштовање тражених стандарда у пословању понуђача, заснован је на одредбама Закона о јавним набавкама.

У фази извршења уговора о предметној јавној набавци, Наручилац изабраном понуђачу доставља личне податке својих корисника којима се у конкретном случају и испоручује механизација и опрема која је предмет јавне набавке. Пословање у складу са стандардом ISO 27001:2013, Фонду као наручиоцу осигурава да ће информације о корисницима бити заштићене унутар информационог система и радних процеса изабраног понуђача, те да неће бити предмет злоупотребе. Имплементација система заштите и безбедности информација пружа уверење наручиоцу да изабрани понуђач према информацијама поступа одговорно и да их користи професионално и сигурно, искључиво у сврху извршења закљученог уговора о јавној набавци.

С поштовањем,

Фонд за пружање помоћи избеглим, прогнаним и расељеним лицима